31999R1453
L 167/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1453/1999 AL COMISIEI
din 1 iulie 1999
de modificare a Regulamentului (CEE) nr. 2692/89 de stabilire a normelor de aplicare privind exporturile de orez către Réunion, în ceea ce privește perioada de valabilitate a documentului de subvenție
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3072/95 al Consiliului din 22 decembrie 1995 privind organizarea comună a pieței orezului (1), modificat ultima dată de Regulamentul (CE) nr. 2072/98 (2), în special articolul 10 alineatul (3),
(1)
întrucât Regulamentul (CEE) nr. 2692/89 al Comisiei (3) stabilește la articolul 13 alineatul (8) că documentul de subvenție este valabil de la data eliberării în sensul articolului 21 alineatul (1) din Regulamentul (CEE) nr. 3719/88 (4), modificat de Regulamentul (CE) nr. 1127/1999 (5), până la sfârșitul celei de-a doua luni următoare;
(2)
întrucât Regulamentul (CE) nr. 1162/95 al Comisiei (6), modificat ultima dată de Regulamentul (CE) nr. 444/98 (7), stabilește în anexa II că licențele de export sunt valabile din ziua eliberării în sensul articolului 21 alineatul (1) din Regulamentul (CEE) nr. 3719/88 până la sfârșitul celei de-a patra luni următoare eliberării licenței; întrucât perioada de valabilitate a celor două documente ar trebui armonizată prin prelungirea la patru luni a perioadei de valabilitate a documentului de subvenție pentru exporturile către insula Réunion
(3)
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 13 din Regulamentul (CEE) nr. 2692/89, alineatul (8) se înlocuiește cu următorul text:
„(8) Documentul de subvenție este valabil de la data eliberării în sensul articolului 21 alineatul (1) din Regulamentul (CEE) nr. 3719/88 până la sfârșitul celei de-a patra luni următoare.”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 iulie 1999.